Tarybos ir Komisijos Sprendimas
1995 m. gruodžio 4 d.
dėl Europos sutarties, steigiančios Europos Bendrijų bei jų valstybių narių ir Bulgarijos Respublikos asociaciją, Papildomo protokolo sudarymo
(95/558/Euratomas)
EUROPOS SĄJUNGOS TARYBA,
EUROPOS BENDRIJŲ KOMISIJA,
atsižvelgdamos į Europos bendrijos steigimo sutartį, ypač į jos 238 straipsnį, kartu su 228 straipsnio 2 dalies antruoju sakiniu ir 3 dalies antrąja pastraipa,
atsižvelgdamos į Europos atominės energijos bendrijos steigimo sutartį, ypač į jos 101 straipsnio antrąją pastraipą,
atsižvelgdamos į Komisijos pasiūlymą,
atsižvelgdamos į Europos Parlamento pritarimą [1],
atsižvelgdamos į Tarybos patvirtinimą, suteiktą pagal Europos atominės energijos bendrijos steigimo sutarties 101 straipsnį,
kadangi 1993 m. birželio 21-22 d. susitikime Kopenhagoje Europos Vadovų Taryba paragino Bendriją, remiantis ELPA šalims jau įgyvendinamų programų pagrindu, numatyti programas Vidurio ir Rytų Europos asocijuotoms šalims,
kadangi Europos bendrijos ir Europos atominės energijos bendrijos vardu Komisija derybomis susitarė dėl Europos sutarties su Bulgarijos Respublika Papildomo protokolo,
NUSPRENDĖ:
1 straipsnis
Europos bendrijos ir Europos atominės energijos bendrijos vardu patvirtinamas 1995 m. birželio 20 d. pasirašytas Europos sutarties, steigiančios Europos Bendrijų bei jų valstybių narių ir Bulgarijos Respublikos asociaciją, Papildomas protokolas.
Papildomo protokolo tekstas pridedamas prie šio sprendimo.
2 straipsnis
Laikydamasi atitinkamų Europos bendrijos ir Europos atominės energijos bendrijos steigimo sutarčių nuostatų Taryba, gavusi Komisijos pasiūlymą, nusprendžia, kokios pozicijos Asociacijos taryboje laikysis Bendrija.
3 straipsnis
Tarybos pirmininkas Europos bendrijos vardu pateikia Papildomo protokolo 4 straipsnyje numatytą pranešimą [2]. Europos atominės energijos bendrijos vardu tokį pat pranešimą pateikia Komisijos pirmininkas.
Priimta Briuselyje, 1995 m. gruodžio 4 d.